นายชัชชาติ สิทธิพันธุ์ คว้าตำแหน่งผู้ว่าราชการกรุงเทพมหานคร อย่างไม่เป็นทางการ
ผลการนับคะแนนเลือกตั้งผู้ว่าราชการกรุงเทพมหานครและสมาชิกสภากรุงเทพมหานคร (อย่างไม่เป็นทางการ) โดย "กรุงเทพมหานคร" ข้อมูล ณ เวลา 22.40 น. จากผู้มีสิทธิ์ทั้งหมดของหน่วยเลือกตั้งที่นับแล้ว 4,319,316 คน ผู้มาใช้สิทธิ์ของหน่วยที่นับแล้ว 2,622,738 คน ผู้มาใช้สิทธิ์ต่อจำนวนผู้มาใช้สิทธิ์ร้อยละ 60.72%หน่วยเลือกตั้งทั้งหมด 6,817 หน่วย นับคะแนนแล้ว 6,693 หน่วย อยู่ระหว่างการนับคะแนน 124 หน่วย จำนวนหน่วยเลือกตั้งที่นับคะแนนแล้ว ร้อยละ 98.18นายชัชชาติ สิทธิพันธุ์ หมายเลข 8 ผู้สมัครอิสระ ได้ 1,359,678 คะแนน ตามด้วยนายสุชัชวีร์ สุวรรณสวัสดิ์ หมายเลข 4 พรรคประชาธิปัตย์ 249,973 คะแนน นายวิโรจน์ ลักขณาอดิศร หมายเลข 1 พรรคก้าวไกล 249,494 คะแนน นายสกลธี ภัททิยกุล หมายเลข 3 ผู้สมัครอิสระ 225,765 คะแนน และพลตำรวจเอก อัศวิน ขวัญเมือง ผู้สมัครอิสระ 211,004 คะแนนสำหรับผลการเลือกตั้งสมาชิกสภากรุงเทพมหานคร (อย่างไม่เป็นทางการ) จากผู้มีสิทธิ์ทั้งหมดของหน่วยที่นับแล้ว 4,304,619 คน ผู้มาใช้สิทธิ์ของหน่วยที่นับแล้ว 2,604,168 คน ผู้มาใช้สิทธิ์ร้อยละ 60.50 พรรคเพื่อไทย 19 เขต พรรคก้าวไกล 14 เขต พรรคประชาธิปัตย์ 9 เขต